Suchinthana/ta-wikipedia huggingface dataset:
கப்லு அரண்மனை

கப்லு அரண்மனை (ஆங்கிலம்: Khaplu Palace ) ( ) என்பது உள்நாட்டில் யாப்கோ கர்  அதாவது  கூரையின் கோட்டை என்று அழைக்கப்படுகிறது. இது வடக்கு பாக்கித்தானின் கில்கிட்-பால்டித்தான் பகுதியில் கப்லுவில் அமைந்துள்ள ஒரு பழைய கோட்டை மற்றும் அரண்மனை ஆகும். இந்த அரண்மனை ஒரு கட்டடக்கலை பாரம்பரியமாகவும், சுற்றுலா தலமாகவும் கருதப்படுகிறது. இது 19 ஆம் நூற்றாண்டின் நடுப்பகுதியில் கட்டப்பட்டது. இதற்கு அருகில் இருந்த முந்தைய கோட்டையை மாற்றியது. இது கப்லுவின் அரசரின் அரச இல்லமாக செயல்பட்டது.

2005 முதல் 2011 வரை அரண்மனை, முன்னர் பாதிக்கப்படக்கூடிய நிலையில் இருந்ததால், ஆகா கான் வரலாற்று நகரங்கள் திட்டத்தின் கீழ் கலாச்சாரத்திற்கான அகா கான் அறக்கட்டளையால் மேற்கொள்ளப்பட்ட மறுசீரமைப்பு திட்டத்திற்கு உட்பட்டது. இந்த அரண்மனையில் இப்போது செரீனா குழுமம் நடத்தும் ஒரு விடுதியும், பால்டித்தானின் வரலாறு மற்றும் கலாச்சாரத்தை சித்தரிக்கும் ஒரு அருங்காட்சியகமும் உள்ளன.

இருப்பிடம் 
பால்டித்தானின் கிழக்கு பகுதியில் கடல் மட்டத்திலிருந்து மேலே  உயரத்தில் கப்லு நகரம் அமைந்துள்ளது. மேலும் இது காஞ்சே மாவட்டத்தின் நிர்வாக தலைநகரம் ஆகும். சிந்து நதியின் துணை நதியான சியோக் நதி நகரம் வழியாக செல்கிறது, அதனுடன் லடாக் செல்லும் பண்டைய வர்த்தக பாதையும் இதன் வழியே செல்கிறது.  கப்லு அரண்மனை கப்லு நகரத்திற்கு வடக்கேயும், சியோக் ஆற்றின் தெற்கிலும்   காரகோரம் வரம்பின் உயரமான மலைகளுக்கு முன்னால்  அமைந்துள்ளது. அரண்மனையின் பின்னால் ஒரு பள்ளத்தாக்கில் ஒரு மலையேற்றம் ஸ்கார்டு மாவட்டத்தில் உள்ள பரி கிராமத்திற்கு செல்கிறது.

சீரமைப்பு 
பால்கிஸ்தானில் அகா கான் அறக்கட்டளை கலாச்சாரத்தால் புதுப்பிக்கப்பட்ட இரண்டாவது கோட்டை கப்லு அரண்மனை ஆகும். புதுப்பித்தல் பணி  2005 இல் தொடங்கி 2011 இல் நிறைவடைந்தது. இந்த திட்டத்திற்கு நோர்வே வெளியுறவு அமைச்சகம் இஸ்லாமாபாத்தில் உள்ள தூதரகம் வழியாக நிதியளித்தது. யு.எஸ்.ஏ.ஐ.டி கோட்டையின் உள்ளே பால்டி கலாச்சாரத்திற்கான ஒரு கண்காட்சி மையத்திற்கு நிதியளிக்க உதவியது. கண்காட்சி மையம் தளத்தின் மூன்றில் இரண்டு பங்கினை கொண்டுள்ளது. சமுதாயக் கட்டமைப்பிற்கான ஒரு முயற்சியாக  400 உள்ளூர் குடும்பங்களைச் சேர்ந்த பணியாரர்களின் உதவியுடன் புதுப்பித்தல் பணிகள் மேற்கொள்ளப்பட்டன. புதுப்பிக்க வேண்டிய தளத்தின் நிலப்பரப்பு அம்சங்களை உள்ளடக்கிய கணக்கெடுப்பு மின்னணு தூர அளவீட்டு (EDM) சாதனங்களைப் பயன்படுத்தி 2005 இல் தொடங்கப்பட்டது. அரண்மனையின் பல சிதைந்த பகுதிகளின் அசல் நிலையைக் கண்டறிய இந்த ஆய்வு உதவியது. புதுப்பிப்பதற்கான வெனிஸ் சாசனத்தின் தரங்களைப் பின்பற்றி புதுப்பித்தல் திட்டம் மேற்கொள்ளப்பட்டது. மறுசீரமைப்பிற்காக பெறப்பட்ட பொருள் முப்பது மில்லியன் ரூபாய் , தொழிலாளர்களின் ஊதியம் மொத்தம் இருபத்தைந்து மில்லியன் ரூபாய் ஆகும்.

விருதுகள் 
விர்ஜின் ஹாலிடேஸ் என்ற நிறுவனத்தின் மூலம் அரண்மனையின் மீட்பு மற்றும் புனரமைப்பு பணிகளுகள் மேற்கொள்ளப்பட்டது.  அந்நிறுவனம் அப்பகுதியின் உள்ளூர் மக்களுக்கு சமூக மற்றும் பொருளாதார விளைவுகளை ஏற்படுத்தியதற்காக பாராட்டப்பட்டது.  இந்த அரண்மனை 2012 இல் "வறுமை குறைப்பு" பிரிவில் சிறந்த திட்டமாக விர்ஜின் விடுமுறை பொறுப்பு சுற்றுலா விருதை வென்றது. 2013 ஆம் ஆண்டில் அரண்மனைக்கு யுனெஸ்கோ ஆசியா பசிபிக் பாரம்பரிய விருதுகள்,  இந்தியாவில் லால் சிம்னி காம்பவுண்ட் மற்றும் ஆப்கானிஸ்தானில் தி கிரேட் செராய் ஆகியவற்றுடன் விருது வழங்கப்பட்டது.

தயார்-இ-தில் கப்லு என்ற புகழ்பெற்ற நாடகத் தொடர்  இக்கோட்டையில் படமாக்கப்பட்டது.

குறிப்புகள் 

பாக்கித்தானிலுள்ள அருங்காட்சியகங்கள்
பாக்கித்தானிலுள்ள அரண்மனைகள்
கோமாளி (திரைப்படம்)

கோமாளி (Comali    கோமாளி ) 2019 ஆம் ஆண்டில் வெளியான தமிழ்த் திரைப்படம் ஆகும். வேல்ஸ் இண்டர்நேசனல் நிறுவனம் இதனைத் தயாரித்தது. பிரதீப் ரங்கராஜன் எனும் புதுமுக இயக்குநரின்  இயக்கத்தில் ஜெயம் ரவி, காஜல் அகர்வால் ஆகியோர் முக்கியக் கதாப்பாத்திரத்தில் நடித்தனர். யோகி பாபு துணைக் கதாப்பத்திரத்தில் நடித்திருந்தார்.நாதன் என்பவர்  ஒளிப்பதிவு செய்தார்.  பிரதீப் ஈ. ராகவ் பதிப்பாளர் பணியினையும் மேற்கொண்டனர். இந்தத் திரைப்படம் ஆகஸ்ட் 15, 2019 இல் திரையரங்குகளில் வெளியானது.கிப்கொப் தமிழா இந்தத் திரைப்படத்திற்கு இசையமத்தார்.இந்தத் திரைப்படத்தின் இயக்குநர் ஆட்டோ ஓட்டுநராக ஓரு காட்சியில் தோன்றியிருப்பார்.

கதைச் சுருக்கம் 
தனது வாழ்க்கையில் 16 ஆண்டுகள்  ஆழ்மயக்க நிலையில் இருக்கும் ஒருவர் மீண்டு வரும் போது தற்காலத்திற்கு தகுந்தாற்போல் எவ்வாறு செயல்படுகிறார் என்பதும் தொழில்நுட்ப வளர்ச்சியால் மக்கள் எவ்வாறு தங்களது உறவுகளை விட்டு விலகி இருக்கிறார்கள் என்பதனையும் மையக் கருத்தாக கொண்டுள்ளது.

நடிகர்கள் 
ஜெயம் ரவி (ரவி என்).
ரீதிகா மோகன் ( காஜல் அகர்வால்)
கே. எஸ். ரவிக்குமார் )எம். எல். ஏ., க்கள் தர்மாராஜ்
யோகி பாபு (மணி)
டாக்டர் கிருஷ்ணமூர்த்தியாக ஷா ரா
திவ்யாவாக ஆர்ஜே ஆனந்தி
உரிமையாளராக கவிதா ராதேஷ்யம்
ரவிக்குமாரின் தந்தையாக ஆடுகளம் நரேன்
ரவியின் தாயாக பிரவீணா
தர்மாராஜின் மனைவியாக (வினோதினி வைத்தியநாதன்)
நாகராஜக ( வருண் தவான்)
ஆட்டோ ஓட்டுநராக ஜோசப் என்கிற பிரதீப் ரங்கநாதன் (சிறப்புத் தோற்றம்)

தயாரிப்பு 
ஜெயம் ரவி இந்தத் திரைப்படத்திற்காக 20 கிலோ எடை குறைந்தார். படத்தின் பெரும்பானமையான காட்சிகள் சென்னையிலேயே படமாக்கப்பட்டன. மேலும் பள்ளி போன்று அரங்கம் அமைக்கப்பட்டு படமாக்கப்பட்டன.கன்னட நடிகையான கவிதா ராதேஷ்யம் என்பவர் இதில் நடித்திருந்தார். கிப் கொப்தமிழா இந்தத் திரைப்படத்திற்கு இசையமைத்தார். நாதன் ஒளிப்பதிவாளராகவும்  மற்றும் பிரதீப் ஈ. ராகவ் பதிப்பசிரியராகவும் ஒப்பந்தம் ஆகினர்.

தனி ஒருவன் திரைப்படத்தினைத் தொடர்ந்து கிப்கொப் தமிழா இரண்டாவது முறையாக ஜெயம் ரவியுடன் இணைந்தார். இந்தத் திரைபபடத்திற்கான பாடல்களை கபிலன் வைரமுத்து, பிரதீப் ரங்கநாதன், கானா ரவி மற்றும் மொபின் ஆகியோர் பாடல்களை எழுதியுள்ளானர். ராகுல் நம்பியாருடன் ஜெயம் ரவி ஒரு பாடல் பாடியுள்ளார்.

விளம்பரம் 
3 ஆகஸ்ட் 2019 இல் இந்தத் திரைபப்டத்தின் அதிகாரப்பூர்வ முன்னோட்டம் சோனி மியூசிக்கால் வெளியிடப்பட்டது.

வெளியீடு 
ஆகஸ்ட் 15, 2019 இந்திய சுதந்திர தினத்தன்று இந்தத் திரைப்படம் வெளியானது.

வசூல் 
விமர்சன ரீதியில் நல்ல வரவேற்பைப் பெற்ற இந்தத் திரைப்படம் வணிக ரீதியிலும் வெற்றி பெற்றது. கோமாளி திரைப்படம் சர்வதேச அளவில் 50 கோடி ரூபாய் வசூல் செய்தது..

மீளுருவாக்கம் 
போனி கபூர் இந்தப் படத்தின் இந்தி மீளுருவாக்கத்தில் அர்ஜூன் கபூர் நடிப்பார் எனத் தெரிவித்தார். மெலு இந்தப் படத்திற்கான இந்தி உரிமையினை தனது நிறுவனம் வாங்கியுள்ளதாகவும் தெரிவித்தார்.

மேற்கோள்கள்

வெளி இணைப்புகள் 
 

2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
இந்திய நகைச்சுவைத் திரைப்படங்கள்
கனிமொழி (திரைப்படம்)

கனிமொழி (Kanimozhi (film) என்பது 2010 ஆம் ஆண்டு வெளியான  இந்தியத் தமிழ் மொழி காதல் திரைப்படமாகும், ஸ்ரீபதி ரங்கசாமி என்பவர் இயக்கத்தில் டி. சிவா மற்றும் சோனா ஹைடன் ஆகியோர் இணைந்து தயாரித்த இந்தத் திரைப்படத்தில்  ஜெய் மற்றும் ஷாஜான் பதம்ஸி ஆகியோர் முக்கியக் கதாப்பாத்திரங்களில் நடித்தனர். இப்படத்திற்கு சதீஷ் சக்ரவர்த்தி என்பவர் இசையமைத்துள்ளார்.  சிதம்பரம் ஒளிப்பதிவு மேற்கொண்டார், மற்றும் பிரவீன் கே. எல் மற்றும் என்.பி. ஸ்ரீகாந்த் ஆகியோர் பதிப்பிக்கும் பணியினை மேற்கொண்டனர்

மார்ச் 2010 இல் இந்தத் திரைப்படத்தின் படப்பிடிப்பு துவங்கியது. 46 நாட்களில் இந்த படத்திற்கான படப்பிடிப்பு முழுவதும் நிறைவு பெற்றது.ஆகஸ்ட் 2010 இல் படத்தின் அனைத்து வேலைகளும் நிறைவு பெற்றது. எந்திரன் படத்திற்கான வெளியீடு மற்றும் படத்தினை வெளியிடும் வேலைகள் போன்ற காரணங்களினால் இந்தப் படம் மூன்று மாதம் தாமதமாக வெளியானது.26 நவம்பர், 2010 இல் இந்தத் திரைப்படம் வெளியானது. விமர்சன ரீதியாகவும் வணிக ரீதியாகவும் இந்தப் படம் தோல்வியடைந்தது. 2012 ஆம் ஆண்டில் லவ் ஜர்னி எனும் பெயரில் இந்தத் திரைப்படம் தெலுங்கில் மீளுருவாக்கம் ஆனது.

நடிகர்கள் 
ராஜேஷாக ஜெய் அனு (ஷாஜான் பதம்ஸி)

கௌசிக் ( விஜய் வசந்த்) மைக்கேல் (மைக்கேல் தங்கதுரை)

லட்சுமி ராமகிருஷ்ணன் ஹரியாக ரங்கா

தீபக்காக அஸ்வின் ராஜா திலீப்பாக அஜய்

விருந்தினர் தோற்றத்தில் சுவாதி ரெட்டி

தயாரிப்பு

வளர்ச்சி 
சரோஜா திரைப்படத்தின் வெற்றியினைத் தொடர்ந்து அதன் இயக்குநர் வெங்கட் பிரபு, தனது உதவியாளரான ஸ்ரீபதி ரங்கசாமியினை டி. சிவாவிடம் பரிந்துரை செய்தார். மேலும் சோனா என்பவரை இணைத் தயாரிப்பாளராகவும் பரிந்துரை செய்தார். சிவா இந்தப் படத்திற்காக கனிமொழி எனும் தலைப்பினை பரிந்துரை செய்தார். மேலும் அவர் அரசியல்வாதியான கனிமொழியின் பெயர் இருப்பதால் அது படத்தின் விளம்பரத்திற்கு உதவும் என நினைத்தார். இதை கனிமொழியிடம் தெரிவித்த போது கதையினைத் தெரிந்துகொண்டு  இந்தத் திரைப்படத்திற்கு தனது பெயரினை வைப்பதில் எந்தப் பிரச்சினையும் இல்லை எனவும் கதை நன்றாக உள்ளதாகவும் படக்குழுவினரைப் பாராட்டினார்.

ஸ்ரீபதி  இரண்டு படங்களில் உதவி இயக்குநராக பணிபுரிந்த பிறகு இந்தப் படத்தினை இயக்கினார். ராஜேஷ் எனும் முக்கிய கதாபாத்திரத்தில் நடிக்க ஜெய் ஒப்பந்தமானார். அந்தக் கதாப்பாத்திரத்தில் நடிக்க  21 வயதான தோற்றம் கொண்ட ஒரு நடிகர் தேவை எனவும் அதற்கு ஜெய் மிகப் பொருத்தமாக இருப்பார் எனவும் நினைத்தார். 2008 ஆம் ஆண்டு வெளியாகி வெற்றி பெற்ற சுப்பிரமணியபுரத்தில் ஜெய்க்கு இணையாக நடித்த சுவாதி ரெட்டி, ஆரம்பத்தில் முன்னணி பெண் பாத்திரத்திரமாகக் கருதப்பட்டார். ஆனால் பின்னர் அவர் நடிக்கவில்லை. விஜய் வசந்த் ஒரு குறிப்பிடத்தக்க பாத்திரத்தில் நடிக்க ஒப்பந்தம் ஆனார். ரங்கா மற்றும் மைக்கேல் தங்கதுரை ஆகியோர் ஜெயின் நண்பர்களாக நடிக்க தேர்வு செய்யப்பட்டனர்.

சக்தி சரவணனின் உதவியாளரான பி. சிதம்பரம் இந்தப் படத்திற்கான ஒளிப்பதிவாளராக ஒப்பந்தம் ஆனார். இந்தக் கதையினைக் கேட்ட பத்து நிமிடங்களில் இந்தத் திரைப்படம் ஒப்பந்தமானது. வெங்கட் பிரபுவின் விருப்பமான குழுவில் இடம் பெற்றவர்களான  பிரவீன் கே.எல் மற்றும் என்.பி.ஸ்ரீகாந்த் ஆகியோர் இந்தப் படத்திலும் பணியாற்றினர்.

குறிப்புகள் 

இந்தியத் தமிழ்த் திரைப்படங்கள்
மதுரைக்களத் திரைப்படங்கள்
2010 தமிழ்த் திரைப்படங்கள்
ஜெய் நடித்த திரைப்படங்கள்
ஓட்ட வீழ்த்தல்

ஓட்ட வீழ்த்தல் (run out) என்பது துடுப்பாட்ட ஆட்டமிழப்பு முறைகளில் ஒன்றாகும். இது துடுப்பாட்ட விதி 38இல் வரையறுக்கப்பட்டுள்ளது.

விதிமுறை 
வீசுகளத்தில் ஒரு மட்டையாளர் தனது மட்டையை வரைகோட்டில் வைக்கும் முன்பு அதற்கு அருகிலுள்ள இலக்கைக் களத்தடுப்பு வீரர்களில் ஒருவர் தாக்குவது ஓட்ட வீழ்த்தல் என்று அழைக்கப்படுகிறது. ஒருவேளை வீசப்பட்ட பந்து பிழை வீச்சாக இருந்தாலும் இந்த ஆட்டமிழப்பு பொருந்தும். 

ஒருவேளை மட்டையாடுபவர் அடித்த பந்து எந்தவொரு களத்தடுப்பு வீரரின் உடலிலும் படாமல் சென்று காத்திருப்பவருக்கு அருகில் உள்ள இலக்கைத் தாக்கினால் அது ஆட்டமிழப்பாகக் கருதப்படாது.

மன்கட் 
ஒரு பந்துவீச்சாளர் பந்தை வீசும் முன்பு காத்திருக்கும் மட்டையாளர் தனது எல்லைக்கோட்டை விட்டு நகர்ந்தால், அதன் அருகிலுள்ள இலக்கைத் தாக்குவதன் மூலம் அவரை பந்துவீச்சாளர் ஆட்டமிழக்கச் செய்யலாம். இது மன்கட் செய்தல் என்று அழைக்கப்படுகிறது. 1947ஆம் ஆண்டு நடைபெற்ற ஒரு தேர்வுப் போட்டியில் இந்திய வீரர் வினோ மன்கட், ஆத்திரேலிய வீரர் பில் பிரவுணை முதன்முறையாக இந்த முறையில் ஆட்டமிழக்கச் செய்தார். எனவே இது அவரது பெயரால் அழைக்கப்படுகிறது.

மேற்கோள்கள்

 துடுப்பாட்ட சொல்லியல்
ஐசாஸ் கான்

ஐசாஸ் கான் (ஆங்கிலம்: Aizaz Khan) எனப்படும், முகம்மது ஐசாஸ் கான், 1993 மார்ச் 21 இல் பிறந்த இவர் ஓர் ஆங்காங் சர்வதேசத் துடுப்பாட்ட வீரர் ஆவார். பாக்கித்தானிய வம்சாவளியைச் சேர்ந்த இவர், 2009 இல் ஆங்காங் தேசிய அணிக்காக அறிமுகமானார்.  பின்னர் அணிக்காக ஒரு வலது கை வேகப்பந்து வீச்சாளராகவும், திறமையான கீழ்-வரிசை வீரராகவும் விளையாடியுள்ளார்.

ஆரம்ப கால வாழ்க்கை 
2010 ஆம் ஆண்டு 19 வயதுக்குட்பட்ட உலகக் கோப்பையில் ஆங்காங்கின் 19 வயதுக்குட்பட்டோருக்கான  துடுப்பாட்டத்தில் விளையாடிய ஐசாஸ், 2011 உலக கிரிக்கெட் லீக் பிரிவு மூன்றில் ஆங்காங்கிற்காக தனது உலக துடுப்பாட்ட சங்கப் போட்டியில் அறிமுகமானார்.இந்த போட்டிகளில்தான் உகாண்டாவுக்கு எதிராக தனது பட்டியல் அ துடுப்பாட்டத்தில் அறிமுகமானார். 

இந்தத் தொடரில் மேலும் நான்கு பட்டியல் அ துடுப்பாட்டத்தில் விளையாடினார்.  கடைசியாக நமீபியாவுக்கு எதிராக விளையாடினார்.  தனது ஐந்து போட்டிகளில், ஐசாஸ் ஓட்ட சராசரியாக 17.75 என்ற அளவில் 71 ஓட்டங்களை எடுத்தார். அதிகபட்சமாக 33 ஓட்டங்களை எடுத்தார்.  

ஐக்கிய அரபு அமீரகத்தில் விளையாடிய 2012 சர்வதேச துடுப்பாட்ட சங்கத்தின் உலக இருபது -20 தகுதிச் சுற்றில், ஐசாஸ் எட்டு போட்டிகளில் 10 இலக்குகளைக் கைப்பற்றினார். இவரது பந்துவீச்சு சராசரி 17.40. மேலும் அமெரிக்காவிற்கு எதிராக 25 ஓட்டங்களை விட்டுக் கொடுத்து 5 இலக்குகளைக் கைப்பற்றி ஆட்டநாயகன் விருதுபெற்றார்.

சர்வதேச போட்டிகள் 
2014 உலகக் கோப்பைத் தகுதிச் சுற்றில் ஆங்காங்கின் செயல்திறன் ஒருநாள் போட்டிக்கான தகுதியினை தக்கவைக்கச் செய்தது. 2014 ஐ.சி.சி உலக இருபது -20 இன் குழு நிலைக்கு ஆங்காங்கும் தகுதி பெற்றது. நேபாளத்திற்கு எதிரான இருபதுக்கு -20 போட்டியில் இவர் அறிமுகமானார்.  ஆஸ்திரேலியாவில் பப்புவா நியூ கினியாவுக்கு எதிராக, நவம்பர் 2014இல் ஆங்காங்கிற்காக தனது ஒருநாள் சர்வதேசப் போட்டியில் அறிமுகமானார்.  அறிமுகமானபோது, அவர் எட்டாவது வீரராக களமிறங்கி 42 ஓட்டங்களை எடுத்தார். பட்டியல் அ போட்டிகளில் அவரது அதிகபட்ச ஓட்டமாகும்.

குறிப்புகள்

வெளி இணைப்புகள் 
Aizaz Khan at இஎஸ்பிஎன் கிரிக்இன்ஃபோ
Aizaz Khan at CricketArchive
வாழும் நபர்கள்
1993 பிறப்புகள்
ஆங்காங் துடுப்பாட்டக்காரர்கள்
அய்லீன் டான்

அய்லீன் டான் அல்லது டான் லே சிங் அய்லீன் (பிறப்பு: அக்டோபர் 18, 1966) ஒரு சிங்கப்பூர் நடிகையும்  சிங்கப்பூர் தொலைக்காட்சி நடிகையும் ஆவார்.

வாழ்க்கை மற்றும் தொழில் 
டான் லே சிங் அய்லின்  தற்பொழுது செயல்படாதுள்ள விண்டோஸ் மேல்நிலைப் பள்ளியில் கல்வி பயின்றார். டான் தனது நடிப்புலக வாழ்க்கையின் முதல் 15 ஆண்டுகளில் பெரும்பாலும் முக்கிய வேடங்களில் நடித்தார், ஆனால் அதன் பின்னர் சமீபத்திய ஆண்டுகளில் துணை வேடங்களில் நடித்தார்.

விருதுகள்
சிங்கப்பூரின் வருடாந்திர திரை நட்சத்திர விருதுகளில் சிறந்த நடிகை பிரிவில் பல முறை பரிந்துரைக்கப்பட்டார். 1995, 1996, 1997, 2001, 2002 மற்றும் 2003 ஆம் ஆண்டுகளில் "சிறந்த நடிகை" விருதுக்கு அவர் பரிந்துரைக்கப்பட்டார்;  திரீ வுமன் அண்ட் எ ஹாஃப் படத்தில் 2001 ஆம் ஆண்டில் ஒருமுறை  அவருடைய கதாபாத்திரத்திற்கான விருதை வென்றார; ஒரு விளம்பர நிறுவனத்தில் மேலாளராக நடித்தார்; அவர் கார்ப்பரேட் ஏணியில் ஏற தனது தோற்றத்தையும் அழகையும் பயன்படுத்திக் கொண்டார். டான் 2005 இல் தொலைக்காட்சி நடிப்புகளில் இருந்து ஓய்வுபெற்றார். 2006 ஆம் ஆண்டில், அவர் இரண்டு சிங்கப்பூர் நாடகங்களில் தோன்றினார். இவர்  நடித்த வுமன் ஆஃப் டைம்ஸ் மற்றும் மெஷர் ஆஃப் மேன், ஆகியவை 2006 ஆம் ஆண்டின் தொலைக்காட்சி பார்வையாளர் மதிப்பீடுகளில் இரண்டாம் இடத்தைப் பிடித்த நாடகங்களாகும்.  டான் ஆங்கில நாடகங்களிலும் இறங்கினார். 2000 ஆம் ஆண்டில், மீடியா கார்ப் சேனல் 5 இன் மிக நீண்ட காலமாக இயங்கும் நாடகத் தொடரான க்ரோயிங் அப் இல் மேவாக நடித்தார். பின்னர் 2009 ஆம் ஆண்டில், 40-எபிசோட் நாடகமான ரெட் த்ரெட்டில் ஒரு அதிபரின் மனைவியான சுசேன் காங்காக நடித்தார். 2013 ஆம் ஆண்டில், டான் 18 வது ஆசிய தொலைக்காட்சி விருதுகளில் (ஏடிஏ) "ஒரு துணை வேடத்தில் சிறந்த நடிகை" விருதை வென்றார், இது தி டே இட் ரெய்ன்ட் ஆன் எவர் பரேட்டில் நான்கு அத்தியாயங்களை மட்டுமே கொண்டிருந்தது. 29 மே 2015 அன்று, ஜாக் நியோவின் படமான லாங் லாங் டைம் எகோவில் மார்க் லீ மற்றும் வாங் லீ ஆகியோருடன் டான் முக்கிய கதாபாத்திரத்தில் நடிப்பார் என்று அறிவிக்கப்பட்டது.

ஸ்டார் விருதுகள் 2017 இல், ஹீரோ (2016 தொலைக்காட்சித் தொடர்) நாடகத்திற்கான சிறந்த துணை நடிகை விருதைப் பெற்ற  டான், சிறந்த துணை நடிகைக்கான விருதைப் பெறுவது  இதுவே கடைசி முறையாக  இருக்கலாம் என ஒரு பேட்டியில் அறிவித்தார், இந்த விருதைப் பெற அவர் மேடைக்குச் செல்லும் முன்பே, ஸ்டார் விருதுகள் 2018 இல், ஹேவ் எ லிட்டில் ஃபெய்த் என்ற நாடகத்திற்கான சிறந்த துணை நடிகைக்கான 4 வது பரிந்துரையை அவர் பெற்றார்.

டான் முறையே, 1994, 1997 களில் முதல் 10 சிறந்த  பெண் கலைஞர்களில் ஒருவர்  என்று பெயர் பெற்றுள்ளார். டானின் பெற்றோர் ஹொக்கியன் வம்சாவளியைச் சேர்ந்தவர்கள். டான் 2002 இல் ஹாங்காங் இயக்குநர் ஜெரால்ட் லீயை மணந்தார். அவருக்கு  2005 இல் ஒரு வேற்றிடச்சூல் உருவானது. இது இறுதியில் கருக்கலைப்புக்கு வழிவகுத்தது.  

பொழுதுபோக்கு துறையில் அவரது நெருங்கிய நண்பர்கள் ஹுவாங் பைரன், பான் லிங்லிங் மற்றும் ஹாங்காங் நடிகை ஜாக்குலின் லா ஆகியோர் அடங்குவர். 1999 இல்  நீரில் மூழ்கிய ஒரு விபத்துக்குப் பிறகு ஜாக்குலின் லா, ஓரளவு காது கேளாத நிலையிலிருந்து குணமடையவும், ஹாங்காங்கில் ஊடக கவனத்திலிருந்து விலகிச் செல்லவும் சிங்கப்பூரில் உள்ள டானின் வீட்டில்  தங்கியிருந்ததாக தெரிவிக்கப்பட்டது.

மேற்கோள்கள் 

1966 பிறப்புகள்
வாழும் நபர்கள்
சிங்கப்பூர் தமிழ் நாடகத் துறையினர்
சிங்கப்பூர் நடிகைகள்
முன்னங்கால் இடைமறிப்பு

முன்னங்கால் இடைமறிபப்பு (leg before wicket) என்பது துடுப்பாட்டத்தில் மட்டையாளரை வீழ்த்தும் முறைகளில் ஒன்றாகும். இலக்கை வீழ்த்தியிருக்க வேண்டிய பந்து, மட்டையாளர் மட்டை பிடித்திருக்கும் கையைத் தவிர முன்னங்கால் அல்லது பிற உடல் பகுதியின் மீது பட்டால் அது இலக்கு வீச்சை இடைமறித்தது போல் கருதப்படும். எனவே களத்தடுப்பு அணியின் முறையீட்டைத் தொடர்ந்து நடுவர் தனது முடிவை அறிவிப்பார். பந்து எந்த இடத்தில் எகிறியது, பந்து இலக்கை நேர்க்கோட்டில் இருந்து தாக்கியதா, மட்டையாளர் பந்தை அடிக்க முயன்றாரா உள்ளிட்ட பல்வேறு நிகழ்வுகளை அடிப்படையாகக் கொண்டே நடுவர் முடிவெடுப்பார்.

வரையறை 

துடுப்பாட்ட விதி 36இல் முன்னங்கால் இடைமறிப்பு முறை வரையறுக்கப்படட்டுள்ளது. இந்த முறையில் ஒரு மட்டையாளரை வீழ்த்த வேண்டுமென்றால் களத்தடுப்பு அணியினர் நடுவரிடம் கட்டாயம் முறையிட வேண்டும். வீசப்பட்ட பந்து பிழை வீச்சாக இருந்தால் இந்த முறையில் மட்டையாளரை வீழ்த்த இயலாது.

வீசப்பட்ட பந்து ஒருவேளை எகிறியிருந்தால் அது இரு இலக்குகளும் நடுவே கற்பனையாக வரையப்படும் நேர்க்கோட்டில் பட்டிருக்க வேண்டும். பிறகு மட்டையாளரின் மட்டையில் படுவதற்கு முன்பே அவரது உடற்பகுதியில் பட்டிருக்க வேண்டும். ஒருவேளை இடைமறிக்கப்படாமல் சென்றிருந்தால் இலக்கை வீழ்த்தியிருக்க  வேண்டும். 

பந்து இலக்கைத் தாக்கியிருந்தாலும் அது இலக்கின் நேர்ப்பக்கத்தில் பந்து எகிறியிருந்தால் மட்டையாளர் ஆட்டமிழக்க மாட்டார். அதுபோல் பந்தை அடிக்கத் தயாராக இருந்த மட்டையாளரின் உடற்பகுதியை பந்து நேர்ப்பக்கத்தில் தாக்கியிருந்தால் அவர் ஆட்டமிழக்க மாட்டார். 

பெரும்பாலும் இலக்கைத் தாக்கியிருக்க வேண்டிய பந்து முன்னங்காலில் பட்டாலும் சிலநேரங்களில் தலை, இடுப்பு போன்ற உடலின் பிற பகுதிகளில் பட்டிருக்கும். இவ்வாறு நிகழ்வது மிகவும் அரிது என்பதால் இந்த முறை பொதுவாக முன்னங்கால் இடைமறிப்பு என்ற பெயரில் அழைக்கப்படுகிறது.

மேற்கோள்கள் 

துடுப்பாட்ட சொல்லியல்
சனம் தேரி கசம் (2016)

சனம் தேரி கசம் (தமிழாக்கம்: அன்பே உன்மீது ஆணை) ஒரு காதற்கதை திரைப்படம். இதில், அர்ஷவர்தன் ராணே மற்றும் மாரா உசைன் நடித்துள்ளனர். இதனை ராதிகா ராவ் மற்றும் வினய் சப்ரு இணைந்து இயக்க, தீபக் முக்கட் உருவாக்கியுள்ளார். இத்திரைப்படம் எரிக் சேகலின் "லவ் ஸ்டோரி" எனும் நாவலின் புதுமாதிரி விளக்கமாகும். ஈரோஸ் நௌ பெயரின்கீழ், உலகம் முழுவதும் 5 பிப்ரவரி 2016 அன்று வெளியிடப்பட்டது.

"ஸரு/சரு" எனும் சரஸ்வதி பார்த்தசாரதி மிகவும் மரபுபின்பற்றும், இளம் நூலகர். இவரது "தொன் பழக்கங்கள்" மற்றும் "ஈர்க்கத்தக்கதா" காரணியங்களால் பல வரன்கள் தட்டிப்போகின்றன. இவளது தங்கை "காவேரி"யின் வருங்கால கணவர், தங்கையுடனான தனது திருமணம், ஒரு திங்களுள் நடைபெறவேண்டும் இல்லையேல் அவரவர் வழி சென்றுவிடலாம் என இறுதியாக கூறிவிடுகிறார், ஆனால், இவர்களுது தந்தை ஜெயராம் பார்த்தசாரதி, மூத்தவளுக்கு முன் இளையவளுக்கு திருமணம் நடைபெறக்கூடாது என்பதில் உறுதியுடன் இருக்கிறார். கோபமுற்ற காவேரி, தமக்கையை அவமதித்து பேசி, காதலருடன் உடன்வெளியேறிவிடுவதாக அசச்சுறுத்துகிறாள். துவண்ட சரு விட்டுக்கொடுத்து பேசி, விரைவில் தனக்கென ஒரு கணவனை அமைத்து கொள்வதாக விருது அளித்தாள்.

அன்றிரவு, சரு, அவள் இறந்தபின், அவள் உடலை ஒரு பெரிய அழகிய பூத்துக்குலுங்கும் மரத்தினடியில் அடக்குமாறு கேட்டுக்கொள்கிறாள். இந்தர், ஜெயராமை சந்தித்து, சருவுடனான அவனது திருமணத்தை தெரிவிக்கிறான். திருமண நாள் அன்று, சருவின் பெற்றோர் வருகின்றனர். திருமண பதிப்பில் கையொப்பமிடும் போது, சரு மயங்கிவிழ, அவளை மருத்துவமனையில் சேர்க்கின்றனர். சருவின் பெற்றோர் அவளுக்கிருக்கும், நோய் பற்றி அறிய வரும்போது, மனமுடைந்துபோகின்றனர். இதன்பின், இந்தரின் கையில் சாய்ந்தபடியே, சரு உயிர் துறக்கிறாள். இந்தரின் தந்தை ராஜிந்தர் லால் பரிகார், அங்கு வர, அவரிடம் இந்தர் தன காதலியையும் அவளது இறுதி விருப்பம்  குறித்து தெறித்து, தந்தையுடன் ஒன்றுசேர்கிறான்.

காலம் கழிந்த பின், இந்தர் மிகச்சிறந்த வழக்கறிஞராக உருவெடுக்கிறார். இந்தர், சருவின் கல்லறையின் மேல் இருக்கும் மரத்தின் முன் நின்று, அவளை பிரிந்து வாடுவதாக கூறி, தன் மெய்க்காதலை வெளிக்கொள்கிறான்.

நடிகர்கள் 

 அர்ஷவர்தன் ராணே - இந்தர் பரிஹார் 
 மாரா உசைன் - சரஸ்வதி பார்த்தசாரதி 
 மனிஷ் சௌத்ரி - ஜெயராம் பார்த்தசாரதி, 
 சுதீஷ் பெர்ரி - ராஜிந்தர்லால் பரிஹார்

ஒலிப்பதிவு

வருவாய் 
இத்திரைப்படம் முதன்நாள் வெளியீட்டில் 1.25 கோடி ரூபாயை ஈட்டியது. மேலும் முதல் வார வருவாயாக 9 கோடி ரூபாயை ஈட்டியது.

குறிப்புகள் 

அமெரிக்க நாவல்களை அடிப்படையாகக் கொண்ட திரைப்படங்கள்
2016 இந்தித் திரைப்படங்கள்
இந்திய இந்தித் திரைப்படங்கள்
பி. கேசவதேவ்

பி. கேசவப்பிள்ளை (பிறப்பு: 20 ஜூலை 1904 - 1இறப்பு:  ஜூலை 1983), பி. கேசவதேவ்  (ஆங்கிலம்: P. Kesavadev) என்ற புனைப்பெயரால் நன்கு அறியப்படும் இவர் இந்தியாவின் கேரளாவின் நாவலாசிரியரும், சமூக சீர்திருத்தவாதியும் ஆவார். அவரது உரைகள், சுயசரிதை, புதினங்கள், நாடகங்கள், சிறுகதைகள் மற்றும் திரைப்படங்களுக்காக அவர் நினைவு கூறப்படுகிறார். ஓடில் நின்னு, நாடி, பிரண்டலயம், அயல்கர் (மத்திய அகாடமி விருது பெற்ற புதினம்), எதிரிப்பு (சுயசரிதை) மற்றும் ஓரு சுந்தரியூட் ஆத்மகதா போன்றவை அவரது 128 இலக்கியப் படைப்புகளில் சில. கேசவதேவ், தகழி சிவசங்கர பிள்ளை மற்றும் வைக்கம் முகம்மது பஷீர்  ஆகியோருடன் முற்போக்கான மலையாள இலக்கியத்தின் கோட்ட்பாட்டை ஆதரிப்பவர்களாக கருதப்படுகிறார்கள் .

வாழ்க்கை மற்றும் தொழில் 

கேசவதேவ், கேசவ பிள்ளை, ஜூலை 21, 1904 அன்று, பின்னர் பிரித்தானிய இராச்சியமான  வடக்கு பரவூருக்கு அருகிலுள்ள ஒரு சிறிய குக்கிராமமான கேடமங்கலத்தில், அப்பு பிள்ளை-கார்த்தாயணி அம்மா தம்பதியினருக்கு மகனாகப் பிறந்தார்.  உயர்நிலைப் பள்ளி நிலைகள் வரை மட்டுமே அவர் முறையான கல்வியைக் கொண்டிருந்தார். நிதிக் கட்டுப்பாடுகள் காரணமாக அதைக் கைவிட்டு, சேகரிப்பு முகவர், கல்வி ஆசிரியர் மற்றும் துணி வியாபாரி போன்ற பகுதிநேர வேலைகளை மேற்கொண்டார். இந்த சமயத்தில்தான், அவர் சகோதரன் அய்யப்பனின் எண்ணங்களால் ஈர்க்கப்பட்டு, மிஸ்ர போஜனம் என்ற அய்யப்பன் ஏற்பாடு செய்த பிரமாண்ட விருந்தில் பங்கேற்றார். அங்கு தாழ்த்தப்பட்ட மக்கள் உட்பட சுமார் 200 பேர் ஒன்றாக சாப்பிட்டனர். பின்னர், அவர் ஆர்யா சமாஜத்தில் சேர்ந்து, தனது சாதியைக் குறிக்கும் தனது கடைசி பெயரான  " பிள்ளை " யிலிருந்து விடுபட கேசவ தேவ் என்ற பெயரை ஏற்றுக்கொண்டார். பின்னர் அவர் இந்திய தேசிய காங்கிரசுடனும் இந்திய பொதுவுடமைக் கட்சியுடனும் தன்னை இணைத்துக் கொண்டார்.   அப்போதைய ஆசிரியரான ஏ. கே. பிள்ளை இங்கிலாந்துக்குச் சென்றபோது இடைக்கால ஆசிரியராக சுதேசபிமானி தொடங்கி பல வெளியீடுகளில் அவர் ஈடுபட்டார். மலையாள ராஜ்யம், பஜே பாரதம், பிரதிதினம் மற்றும் தோசிலாலி ஆகியவை அவர் சம்பந்தப்பட்ட மற்ற வெளியீடுகள் ஆகும். கடைசியாக அவர் ஒரு தீவிர பொதுவுடமைவாதியாக இருந்தபோது  பொதுவுடமை இயக்கத்திற்காக பிரச்சார இலக்கியங்களையும் எழுதினார். சாகித்ய பிரவர்தக சககாரண சங்கம் (சாகித்ய ப்ரவர்தகா கூட்டுறவு சங்கம்) மற்றும் கேரள சாகித்ய அகாதமி ஆகியவற்றின் தலைவராக பணியாற்றினார்.

கேசவதேவ் எதிர்பு என்ற தனது சுயசரிதையை 1959 இல் வெளியிட்டார். இது அவரது பொதுவுடமை கொள்கைகளை பிரதிபலித்தது. அவர் கேரள சாகித்ய அகாதமி பெல்லோஷிப்பைப் பெற்றவர். 1964 ஆம் ஆண்டில், சாகித்ய அகாதமி இவரது படைப்பான அயல்கரை நாவலுக்கான வருடாந்திர விருதுக்குத் தேர்ந்தெடுத்தது. சோவியத் நாட்டின் நேரு விருதையும் பெற்றவர்.

கேசவதேவின் முதல் திருமணம் கோமதி அம்மாவுடன் இருந்தது. ஆனால் திருமணம் நீண்ட காலம் நீடிக்கவில்லை. 1957 ஆம் ஆண்டில் அவர் அறுபதுகளில் இருந்தபோது அகில இந்திய வானொலியில் பணிபுரிந்தார். பின்னர், முப்பது வயது இளையவரான பிரபலமான நாவலாசிரியரான சீதாலட்சுமி என்பவரை இரண்டாவதாக மணந்தார். அவர்களின் மகன் ஜோதிதேவ் கேசவதேவ் ஒரு நீரிழிவு மருத்துவர் மற்றும் நீரிழிவு சிகிச்சையில் தொலை மருத்துவத்தின் முன்னோடி ஆவார்.

கேசவதேவ் 1983 சூலை 1அன்று தனது 78 வயதில் இறந்தார்.

குறிப்புகள்

வெளி இணைப்புகள் 
 
 
 
 
 

இந்திய சமுதாய மறுமலர்ச்சியாளர்கள்
எர்ணாகுளம் மாவட்ட நபர்கள்
மலையாள எழுத்தாளர்கள்
1983 இறப்புகள்
1904 பிறப்புகள்
ருதுராஜ் கெயிக்வாட்

ருதுராஜ் கெய்க்வாட் (பிறப்பு 31 சனவரி 1997) இந்தியாவைச் சேர்ந்த ஒரு பன்னாட்டுத் துடுப்பாட்ட வீரர். 6 அக்டோபர் 2016 அன்று 2016–17 ரஞ்சி டிராபியில் மகாராஷ்டிரா அணிக்காக முதல் தரப் போட்டிகளில் அறிமுகமானார்.  பிப்ரவரி 2, 2017 அன்று 2016–17 இன்டர் ஸ்டேட் இருபது-20 போட்டியில் மகாராஷ்டிரா அணிக்காக இருபது20 போட்டிகளில் அறிமுகமானார்.  பிப்ரவரி 25, 2017 அன்று 2016–17 விஜய் ஹசாரே டிராபியில் மகாராஷ்டிரா அணிக்காக பட்டியல் அ போட்டிகளில் அறிமுகமானார்.  

2018 டிசம்பரில், 2018 ஏ.சி.சி வளர்ந்து வரும் அணிகள் ஆசியா கோப்பைக்கான இந்திய அணியில் இடம் பெற்றார்.  

இவர் டிசம்பர் 2018 இல், 2019 இந்தியன் பிரீமியர் லீக்கிற்கான வீரர்கள் ஏலத்தில் சென்னை சூப்பர் கிங்ஸ் அணியால் வாங்கப்பட்டார்.   ஜூன் 2019 இல், அவர் இந்திய ஏ அணியில் இலங்கைக்கு எதிராக 187 ஓட்டங்கள் எடுத்து ஆட்டமிழக்காமல் இருந்தார். ஆகஸ்ட் 2019 இல், அவர் 2019–20 துலீப் டிராபிக்கான இந்தியா ப்ளூ அணியின் அணியில் இடம் பெற்றார்.   அக்டோபர் 2019 இல், 2019–20 தியோதர் டிராபிக்கான இந்தியா பி அணியில் இடம் பெற்றார்.

மேற்கோள்கள் 

இந்தியத் துடுப்பாட்டக்காரர்கள்
வாழும் நபர்கள்
1997 பிறப்புகள்
நிக்கோலஸ் பூரன்

நிக்கோலஸ் பூரன் (Nicholas Pooran, பிறப்பு: 2 அக்டோபர் 1995) டிரினிடாடியத் துடுப்பாட்டக்காரர் ஆவார்.  இவர் பன்னாட்டுத் துடுப்பாட்டத்தில் மேற்கிந்திய தீவுகள் கிரிக்கெட் அணிக்காகவும், மேற்கிந்திய உள்ளூர்ப் போட்டிகளில் டிரினிடாட் மற்றும் டொபாகோவுக்காகவும் விளையாடுகிறார்.

இ20 உரிமைக்குழுப் போட்டிகள் 
பிப்ரவரி 2017 இல், மும்பை இந்தியன்ஸ் அணி 2017 இந்தியன் பிரீமியர் லீக்கிற்கு 30 லட்சத்திற்கு வாங்கியது.

பன்னாட்டுப் போட்டிகள் 
இவர் செப்டம்பர் 23, 2016 அன்று பாகிஸ்தானுக்கு எதிராக மேற்கிந்தியத் தீவுகளுக்காக தனது முதல் பன்னாட்டு இருபது20 (இ20ப) போட்டியில் விளையாடினார்.

இ20ப போட்டிகளில் இவரது முதல் அரைநூறு இந்தியாவில் இந்தியாவுக்கு எதிரான இ20ப தொடரில் இந்தியாவுக்கு எதிராக வந்தது. முதல் இன்னிங்சில் 25 பந்துகளில் ஆட்டமிழக்காமல் 53 ரன்கள் எடுத்தார்.

பிப்ரவரி 2019 இல், இங்கிலாந்துக்கு எதிரான தொடர்களுக்காக மேற்கிந்திய தீவுகளின் ஒருநாள் சர்வதேச (ஒருநாள்) போட்டியில் அவர் பெயர் பெற்றார். அவர் பிப்ரவரி 20, 2019 அன்று இங்கிலாந்துக்கு எதிராக மேற்கிந்திய தீவுகளுக்காக ஒருநாள் போட்டியில் அறிமுகமானார். ஏப்ரல் 2019 இல், 2019 கிரிக்கெட் உலகக் கோப்பைக்கான வெஸ்ட் இண்டீஸ் அணியில் இடம் பெற்றார். 1 ஜூலை 2019 அன்று, இலங்கைக்கு எதிரான போட்டியில், பூரன் ஒருநாள் போட்டிகளில் தனது முதல் சதத்தை அடித்தார். அவர் ஒன்பது போட்டிகளில் 367 ரன்களுடன் வெஸ்ட் இண்டீஸின் முன்னணி ரன் அடித்த வீரராக போட்டியை முடித்தார். உலகக் கோப்பையைத் தொடர்ந்து, சர்வதேச கிரிக்கெட் கவுன்சில் (ஐ.சி.சி) பூரனை அணியின் உயரும் நட்சத்திரமாக அறிவித்தது. ஜூலை 2019 இல், கிரிக்கெட் வெஸ்ட் இண்டீஸ் அவருக்கு 2019–20 சீசனுக்கு முன்னதாக முதல் முறையாக மத்திய ஒப்பந்தத்தை வழங்கியது.

நவம்பர் 2019 இல், ஆப்கானிஸ்தானுக்கு எதிரான மூன்றாவது ஒருநாள் போட்டியின் போது, பூரன் பந்து சேதத்தில் குற்றம் சாட்டப்பட்டார். பூரன் இந்த குற்றச்சாட்டை ஒப்புக்கொண்டார், மேலும் நான்கு டி 20 போட்டிகளுக்கு தடை விதிக்கப்பட்டது.

மேற்கோள்கள்

வெளி இணைப்புகள்

1995 பிறப்புகள்
வாழும் நபர்கள்
மேற்கிந்தியத் தீவுகளின் துடுப்பாட்டக்காரர்கள்
திரினிடாட் டொபாகோ விளையாட்டு வீரர்கள்
செந்தரமாக்கம்

செந்தரமாக்கம் (Standardization) அல்லது standardisation  தொழில்நுட்பச் செந்தரங்களை உருவாக்கி நடைமுறைப்படுத்தும் நிகழ்வாகும். இது நிறுமங்கள், பயனர்கள், ஆர்வக் குழுக்கள், செந்தர நிறுவனங்கள், அரசு அமைப்புகள் என பல தரப்பட்டாரின் பொதுக் கருத்திசைவைச் சார்ந்து உருவாகிறது. செந்தரமாக்கம் பொருத்தப்பாடு,  தரம், மீள்பயன்திறம், காப்புறுதி, இடைவினைத்திறம் ஆகியவற்றைப் பெரும மாக்குகிறது. இது வழக்கமாக நடக்கும் நிகழ்வுகள் தொடர்ந்து தானே அமையவைக்கிறது.  பொருளியல் உட்பட்ட சமூக அறிவியல் புலங்களில், செந்தரமாக்க எண்ணக்கரு ஒருங்கிணைப்புச் சிக்கலுக்கான தீர்வாக அமைகிறது இச்சூழலில் பங்குகொள்ளும் அனைத்துத் தரப்பினரும் தம் அனைவருக்கும் இசைவாக முடிவுகளையெடுத்து சம ஈட்டம் அல்லது இலாபம் அடிகின்றனர்,  இந்தக் கண்ணோட்டம் "தன்னியல்பான செந்தரமாக்க நிகழ்வுகளையும்" உள்ளடக்கும். இது இயல்பாகவே செந்தரங்களை உருவாக்குகிறது.

வரலாறு

மிக முந்திய எடுத்துகாட்டுகள்

சிந்துவெளி நாகரிகம் செந்தர எடைகளையும் அளவுகளையும் உருவாக்கிப் பயன்படுத்தியது. மையப்படுத்திய எடைகளும் அளவுகளும் சிந்துவெளி வணிகருக்கு வணிகத்தை எளிமையாக்கியுள்ளது. சிறிய எடைகள் ஆடம்பர நுண்பொருள்களை நிறுக்கவும் பெரிய எடைகள் உணவு போன்ற பேரளவு பொருட்களை நிறுக்கவும் பயன்பட்டுள்ளன. எடைகள் செந்தர அலகு எடையின் மடங்குகளில் வகைபடுத்தப்பட்டுள்ளன. கட்டுமானத் தொழில்நுட்பச் செந்தரங்கள் அளவைக் கருவிகளிலும் முறைகளிலும் பயன்பட்டுள்ளன.கட்டுமான அளவுகளும் கோண அளவுகளும் துல்லியமாகப் பயன்படுத்தப்பட்டுள்ளன.  உலோத்தல், சுர்கோட்ட்டா, காளிபங்கன், தோலவீரா அரப்பா, மொகஞ்சதோரா ஆகிய ந்கரங்களைத் திட்டமிட்டு அமைப்பதில் நீள அளவுகளுக்கான சீரான அலகுகள் பயன்பாட்டில் இருந்துள்ளன. சிந்துவெள் அளவுகளும் எடைகளும் பாரசீகத்துக்கும் நடுவண் ஆசியாவுக்கும் பரவியுள்ளன;  அங்கே அவை களத்துக்கு ஏற்ப மாற்றப்பட்டுள்ளன. சிகியோ இவாட்டா பின்வருமாறு சிந்துவெளி அகழாய்வில் எடுக்கப்பட்ட எடைகள் பற்றிக் கூறுகிறார்:

18 ஆம் நூற்றாண்டு முயற்சிகள்

தொழிற்புரட்சிக்குப் பின் தொழிலகத்திலும் வணிகத்திலும் செந்தரங்களை நடைமுறைப்படுத்த வேண்டிய தேவை ஏற்பட்டது. குறிப்பாக உயர்துல்லிய எந்திர உளிகளும் இடைமாற்றவல்ல எந்திரப்  பாகங்களும் இன்றியமையாதன ஆகின.

என்றி மவுத்சுலே 1990 இல் முதல் தொழிலக நடைமுறைக்கேற்ற திருகு வெட்டும் கடைசல் எந்திரத்தை உருவாக்கினார். இது முதன்முதலாக திருகு மரையளவுகள் செந்தரமாக உதவியது. எனவே, நடைமுறையில் இடைமாற்றவல்ல பாகங்கள் உருவாக வழிவகுத்தது (இந்த எண்ணக்கரு முன்னமே மரைகளுக்கும் மரையாணிகளுக்கும் உருவாகத் தொடங்கி இருந்தது.

இதற்கு முன்பு திருகுப் புரிகள் செதுக்கியும் அராவியும் செய்யப்பட்டன ( இப்பணி திறமை மிகுந்த பணியாளர்களின் கைகளால் செய்யப்பட்டது). அப்போது மரைகளே இல்லை அல்லது அருகியே இருந்துள்ளன; பொன்மத் திருகுகள் செய்யப்பட்டால் அவை மரவேலைகளிலேயே பயன்பட்டன. பொன்ம மரையாணிகள் மரச்சட்டத்தில் ஊடுருவி அடுத்தப் பக்கத்தில் அமைந்த இணைப்பிகள் அல்லது கோர்ப்பிகள் மரையில்லாத முறிகளிலேயே இணைக்கப்பட்டன ( இது தட்டியோ அல்லது அடைவலயம் செருகியோ மேற்கொள்ளப்படும்). மவுத்சுலே திருகுப் புரிகளைச் செந்தரப்படுத்தினார். மேலும், அவர் தன் பணிப்பட்டறையில் அச்செந்தரங்களின்படி பொருந்தும் மரைகளையும் மறையாணிகளையும் செய்ய ஏற்ற உளிகளையும் அச்சுகளையும் உருவாக்கினார். எனவே குறிப்பிட்ட அளவு மரையாணி அதற்குரிய அதே அலவுள்ள மரையில் கச்சிதமாகப் பொருந்தியது.  இது பணிப்பட்டறைத் தொழில்நுட்பத்தில் ஏற்பட்ட மாபெரும் முன்னேற்றமாக விளங்கியது.

தேசியச் செந்தரம்

மேலும் படிக்க

மேற்கோள்கள்

வெளி இணைப்புகள்

 
 
 
 
 
 

செந்தரங்கள்
எகிப்தின் முதல் வம்சம்

எகிப்தின் முதல் வம்சம் (First Dynasty of Egypt அல்லது Dynasty I) பண்டைய எகிப்தை கிமு 3100 முதல் கிமு 2900 முடிய 200 ஆண்டுகள் ஆண்டது. இம்முதல் வம்ச மன்னர் நார்மெர் ஆட்சியில் மேல் எகிப்தின் நிலப்பரப்புகளையும், கீழ் எகிப்தின் நிலப்பரப்புகளையும் ஒன்றிணைத்து பண்டைய எகிப்து இராச்சியம் நிறுவப்பட்டது.  இவ்வம்சத்தினர் ஆட்சியின் போது பாபிரஸ் எனும் காகிதம் கண்டுபிடிக்கப்பட்டது. 

முதல் வம்ச மன்னர்களின் ஆட்சியில் பண்டைய எகிப்தின் தலைநகராக தினீஸ் நகரம் விளங்கியது.  2013-இல் மேற்கொள்ளப்பட்ட கதிரியக்ககரிமக் காலக்கணிப்பின் படி, எகிப்தின் முதல் வம்சத்தின் இரண்டாம் பார்வோன் ஹோர்-அகா-வின் ஆட்சிக் காலம் (கிமு 3218–3035) முதல் துவங்குவதாக கணிக்கப்பட்டுள்ளது.

எகிப்தின் முதல் வம்ச ஆட்சியாளர்கள்
பண்டைய எகிப்தின் வரலாற்றின் படி, எகிப்தின் முதல் வம்சத்தின் ஆட்சியாளர்கள் கீழ் வருமாறு: 

எகிப்தின் முதல் வம்சத்தின் பார்வோன்கள் குறித்த செய்திகள் சில தொல்லியல் நினைவுச் சின்னங்கள் மற்றும் தொல்பொருட்கள் மூலமே அறிய முடிகிறது. அகழாய்வில் கண்டெடுக்கப்பட்ட பலெர்மோ கல்லின்  குறிப்புகள் மூலமே எகிப்தின் முதல் வம்சத்தின் நான்கு ஆட்சியாளர்களின் வரலாற்றுக் குறிப்புகள் மட்டுமே அறியமுடிகிறது.

படக்காட்சிகள்

மனித பலி
முதல் வம்சத்தின் பார்வோன்கள் இறப்பின் ஈமச்சடங்கின் போது நரபலி இடுவது வழக்கமாக இருந்தது.
  இறந்த மன்னர்களின் சவத்தை பெரும் கல்லறை கட்டி அடக்கம் செய்யும் போது, கழுதை போன்ற சில விலங்கினங்களையும் பலி கொடுத்தனர்.  

மறு உலக வாழ்க்கையின் பொருட்டு பார்வோன் டிஜெர் கல்லறையில் 338 மனிதர்கள் மற்றும் விலங்குகள் பலி கொடுத்திருப்பது தொல்லியல் ஆய்வுகள் வெளிப்பட்டுள்ளது.  என்ன காரணத்தினாலோ இம்முதல் வம்ச மன்னர்களின் காலத்திற்குப் பின்னர் பார்வோன்களின் கல்லறையில் நரபலி மற்றும் விலங்களை பலி கொடுப்பதை நிறுத்தப்பட்டது.

இதனையும் காண்க
 நார்மெர் கற்பலகை
 பாபிரஸ் (காகிதம்)
 பண்டைய எகிப்திய அரசமரபுகள்
 எகிப்தின்  வரலாறு
 எகிப்திய பார்வோன்கள்

மேற்கோள்கள்

ஆதார நூற்பட்டியல்
.

பண்டைய எகிப்திய அரசமரபுகள்
எகிப்தின் வரலாறு
எகிப்தின் முதல் வம்சம்
ஸ்ரீ மாதா வைஷ்ணோ தேவி கட்ரா தொடருந்து நிலையம்

ஸ்ரீ மாதா வைஷ்ணோ தேவி கட்ரா தொடருந்து நிலையம், இந்திய நிலப்பரப்பான ஜம்மு கஷ்மீரில் உள்ள கட்ரா நகரத்து தொடருந்து நிலையமாகும். இது ஜம்மு-பாரமுல்லா இருப்புப் பாதையில் உள்ளது. இங்குள்ள வைஷ்ணவ தேவி கோவிலுக்கு செல்வோருக்கு இந்நிலையம் பயனளிக்கிறது.

வசதிகள்
கட்ரா இரயில்வே நிலையத்தில் மின்னேணி, சுற்றுலா வழிகாட்டி, குளிரூட்டப்பட்ட அறை, உணவகம், ஓய்வறை, புத்தகக் கடை, கழிவறை போன்றவை உள்ளன. 
இங்கு விருந்தினர் தங்கும் அறைகளும், வாகன நிறுத்துமிடமும் உண்டு.

மேலும் பார்க்க
 ஜம்மு-பாரமுல்லா இருப்புப் பாதை
 ஜம்மு-பூஞ்ச் இருப்புப் பாதை

சான்றுகள்

வெளி இணைப்புகள்

இந்தியத் தொடருந்து நிலையங்கள்
ஜம்மு காஷ்மீரில் போக்குவரத்து
ரியாசி மாவட்டம்
ஜேம்ஸ் நீஷம்

ஜிம்மி நீஷம் (Jimmy Neesham) என்று அழைக்கப்படும் ஜேம்ஸ் டக்ளஸ் ஷீஹான் நீஷம் (பிறப்பு: செப்டம்பர் 17, 1990) நியூசிலாந்து பன்னாட்டுத் துடுப்பாட்டக்காரர் ஆவார். இவர் நியூசிலாந்து அணிக்காக அனைத்து வகையான துடுப்பாட்டப் போட்டிகளிலும் விளையாடுகிறார். ஆக்லாந்தில் பிறந்த இவர் வெலிங்டன் துடுப்பாட்ட அணிக்காக முதல் தர போட்டிகளில் விளையாடுகிறார் .

பன்னாட்டுப் போட்டிகள் 
இந்தியாவுக்கு எதிராக நீஷம் தனது முதல் தேர்வுப் போட்டியில் விளையாடி ஆட்டமிழக்காமல் 137 ஓட்டங்கள் எடுத்தார், இது அறிமுகப் போட்டியில் 8வதாக களமிறங்கிய தேர்வு மட்டையாளர் ஒருவரின் அதிகபட்ச ஓட்டங்கள் ஆகும். ஜூன் 2014 இல், மேற்கிந்தியத் தீவுகளுக்கு எதிரான தனது இரண்டாவது தேர்வுப் போட்டியில் நூறு அடித்ததன் மூலம் தனது முதல் இரண்டு போட்டிகளில் நூறு அடித்த முதல் நியூசிலாந்து வீரர் என்ற பெருமையைப் பெற்றார்.

3 ஜனவரி 2019 அன்று, இலங்கைக்கு எதிரான முதல் ஒருநாள் போட்டியில், நீஷம் ஒரு ஓவரில் ஐந்து ஆறுகள்  உட்பட 34 ஓட்டங்கள் எடுத்தார். இது ஒருநாள் போட்டியில் நியூசிலாந்து மட்டையாளர் ஒருவர் ஒரு நிறைவில் எடுத்த அதிக ஓட்டங்களாகும்.

ஏப்ரல் 2019 இல், இவர் 2019 துடுப்பாட்ட உலகக் கோப்பைக்கான நியூசிலாந்து அணியில் இடம்பெற்றார். 1 ஜூன் 2019 அன்று, உலகக் கோப்பையில் நியூசிலாந்தின் முதல் போட்டியில், நீஷம் தனது 50 வது ஒருநாள் போட்டியில் விளையாடினார். ஆப்கானிஸ்தானுக்கு எதிரான நியூசிலாந்தின் போட்டியில், நீஷம் தனது ஒருநாள் போட்டிகளில் முதல் முறையாக ஐந்து மட்டையாளர்களை வீழ்த்தியதுடன் 50வது முறையாக மட்டையாளரை வீழ்த்தினார்.

மேற்கோள்கள்

வாழும் நபர்கள்
நியூசிலாந்துத் துடுப்பாட்ட வீரர்கள்
1990 பிறப்புகள்
கோடீஸ்வரி

கோடீஸ்வரி என்பது 23 திசம்பர் 2019 முதல் திங்கள் முதல் வெள்ளி வரை இரவு 8 மணிக்கு கலர்ஸ் தமிழ் தொலைக்காட்சியில் ஒளிபரப்பான தமிழ் தொலைக்காட்சி விளையாட்டு நிகழ்ச்சி ஆகும். ஊ வாண்ட்சு டு பி எ மில்லியனர்? என்ற பிரித்தானிய நிகழ்ச்சியை அடிப்படையாகக் கொண்ட நீங்களும் வெல்லலாம் ஒரு கோடி என்ற விஜய் தொலைக்காட்சியில் ஒளிபரப்பான நிகழ்ச்சியின் மறு வடிவமாகும்.

இந்த நிகழ்ச்சியின் நிகழ்ச்சியின் சிறப்பு ஊ வாண்ட்சு டு பி எ மில்லியனர்? வரலாற்றில் முதல் முறையாகப் பெண்கள் மட்டுமே பங்கேற்கவுள்ள பிரத்யேக விளையாட்டு நிகழ்ச்சி ஆகும். இந்த நிகழ்ச்சியை பிரபல தமிழ் நடிகை ராதிகா சரத்குமார் என்பவர் தொகுத்து வழங்கியுள்ளார். இந்த நிகழ்ச்சியின் முதல் பருவம் பெப்ரவரி 14, 2020 ஆம் ஆண்டு அன்று 40 அத்தியாயங்களுடன் நிறைவு பெற்றது.

சாதனை
முதல் தமிழ்நாட்டின் 1 கோடி ரூபா வென்ற போட்டியாளர் கௌசல்யா என்ற வாய் மற்றும் காது கேட்க முடியாத ஒரு மாற்றுத்திறனாளி பெண் ஆகும்.

தேர்வு 
அக்டோபர் 28 தேதி முதல் தினமும் 8 மணிக்குத் தினம் ஒரு கேள்வி கேட்கப்படும். 8 கேள்விகளில் எதாவது ஒரு கேள்விக்குப் பதில் சொல்பவர்கள் இந்த நிகழ்ச்சியில் கலந்து கொள்ள முடியும்.

விதி முறைத்தாள்
இந்த விளையாட்டில் மொத்தம் 15 கேள்விகள் கேட்கப்படும். கேட்கப்படும் கேள்விகளுக்கேட்ப ₹1000 ரூபா முதல் ₹1 கோடி ரூபா வரை வெல்வதற்கான வாய்ப்பு உண்டு.
4 உதவும் விதிகள்
 50-50
 பார்வையாளர்களின் கருத்து கணிப்பு
 நிபுணரிடம் கேள்வி (தொலைபேசி அழைப்பு)
 வேறு கேள்வி

பங்கேற்பாளர்கள்

வாழ்த்து 
கோடீஸ்வரி நிகழ்ச்சியை பாராட்டி பாலிவுட் நடிகர் மற்றும் கோன் பனேங்கா கரோர்பதி நிகழ்ச்சியின் தொகுப்பாளரான அமிதாப் பச்சன் என்பவர் நிகழ்ச்சியை வாழ்த்தி ஒரு காணொளி ஒன்றை வெளியிட்டுள்ளார்.

தொடர்புடைய நிகழ்ச்சிகள்
 கோடிஸ்வரன் 
 இந்த நிகழ்ச்சியை தமிழில் முதல் முறையாக நடிகை ராதிகா சரத்குமார் என்பவர் தயாரித்தார். தமிழ் திரைப்பட நடிகர் சரத்குமார் என்பவர் தொகுத்து வழங்கினார். இது சன் தொலைக்காட்சியில் 2000ஆம் ஆண்டு காலப் பகுதியில் ஒளிபரப்பானது.
 உங்களில் யார் மகா இலட்சாதிபதி
 இந்த நிகழ்ச்சி மே 2011ஆம் ஆண்டு இலங்கை தமிழ் தொலைக்காட்ச்சியான சக்தி தொலைக்காட்சியில் ஒளிபரப்பானது. முதல் பருவத்தை அபர்ணா சுதன் என்பவர் வழங்கினார். இரண்டாவது பருவமானது மே 12, 2012ஆம் ஆண்டு ஒளிபரப்பானது. இந்த நிகழ்ச்சியை பாலேந்திரன் காண்டீபன் தொகுத்து நடத்தினார்.
 நீங்களும் வெல்லலாம் ஒரு கோடி
 இந்த நிகழ்ச்சியின் முதல் பகுதியை நடிகர் சூர்யா, இரண்டாவது பகுதியை நடிகர் பிரகாஷ் ராஜ் மற்றும் மூன்றாவது பகுதியை நடிகர் அரவிந்த்சாமி தொகுத்து வழங்கியுள்ளார்கள். இந்த நிகழ்ச்சி  பெப்ரவரி 7, 2012 முதல் 19 நவம்பர் 2016 வரை மூன்று பருவங்ககளாக விஜய் தொலைக்காட்சியில்  ஒளிபரப்பாகி உள்ளது.

ஆதாரங்கள்

வெளி இணைப்புகள்
 கலர்ஸ் தமிழ் முகநூல் in தமிழ்
 கலர்ஸ் தமிழ் யூட்யுப் in தமிழ்

கலர்ஸ் தமிழ் தொலைக்காட்சி நிகழ்ச்சிகள்‎
தமிழகத்தின் தொலைக்காட்சி நிகழ்ச்சிகள்
தமிழ் விளையாட்டுத் தொலைக்காட்சி நிகழ்ச்சிகள்
தமிழறிவுப் போட்டித் தொலைக்காட்சி நிகழ்ச்சிகள்
தமிழ் உண்மைநிலை தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2019 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
நந்தன் லோகநாதன்

நந்தன் லோகநாதன் (Nandan Loganathan) என்பவர் தமிழ் தொலைக்காட்சி மற்றும் திரைப்பட நடிகர் ஆவார். இவர் கலர்ஸ் தமிழ் தொலைக்காட்சியில் வந்தாள் ஸ்ரீதேவி (2018-2019) என்ற தொடரிலும் சித்திரம் பேசுதடி 2 (2019) என்ற திரைப்படத்திலும் நடித்துள்ளார்.

2018 ஆம் ஆண்டில் தி டைம்ஸ் ஆஃப் இந்தியா என்ற இணைய நாளிதழ் வெளியிட்ட தமிழ் தொலைக்காட்சியில் சிறந்த விரும்பத்தக்க 15 நடிகர்கள் பட்டியலில் நந்தன் 14வது இடம் பிடித்துள்ளார் என்பது குறிப்பிடத்தக்கது.

ஆரம்பகால வாழ்க்கை
நந்தன் லோகநாதன் செப்டம்பர் 14, 1991 இல் தமிழ்நாட்டில் சென்னையில் லோகநாதன் மற்றும் கனகா ஆகியோருக்கு மகனாக பிறந்தார். சென்னையில் உள்ள சாந்தோம் மேல்நிலைப்பள்ளியில் இடைநிலைக் கல்வி பயிற்று இலயோலாக் கல்லூரி, சென்னையில் இளங்கலை பட்டம் பெற்றார். இவர் பிப்ரவரி 14, 2018 அன்று அனிதா என்ற பெண்ணை திருமணம் செய்து கொண்டார்.

திரைப்பட வாழ்க்கை
இவர் 2017ஆம் ஆண்டில் சாருஜன் இயக்கிய லட்சுமி என்ற குறும் திரைபபடத்தில் நடிகை லட்சுமி பிரியாவுடன் ஜோடியாக நடித்தார். இந்த குறும்படம் பலரால் விமர்சிக்கப்பட்டு வெற்றியும் அடைத்தது. அதை தொடர்ந்து கலர்ஸ் தமிழ் தொலைக்காட்சியில் ஒளிபரப்பான வந்தாள் ஸ்ரீதேவி என்ற தொடரில் சித்தார்த் என்ற கதாபாத்திரத்தில் கதாநாயகனாக நடித்தார். என்ற திரைப்படத்திலும் நடித்துள்ளார் இந்த படம் விரைவில் திரைக்கு வரவிருக்கின்றது.

2019ஆம் ஆண்டு வெளியான சித்திரம் பேசுதடி 2 என்ற திரைப்படத்தில் கதிர் என்ற கதாபாத்திரத்தில் நடித்துள்ளார். அதை தொடர்ந்து நடிகை ராதிகா சரத்குமார் நடித்து மற்றும் தயாரிக்கும் தொடரான சித்தி (பருவம் 2) தொடரிலும் முக்கியாகதாபாத்திரத்தில் நடிக்கின்றார் இந்த தொடர் 2020ஆம் ஆண்டு சன் தொலைக்காட்சியில் ஒளிபரப்பாகவுள்ளது.

தொடர்கள்

திரைப்படம்

மேற்கோள்கள்

1991 பிறப்புகள்
வாழும் நபர்கள்
சென்னை நடிகர்கள்
தமிழ்த் தொலைக்காட்சி நடிகர்கள்
தமிழ்த் திரைப்பட நடிகர்கள்
தமிழ்நாட்டு தொலைக்காட்சி பிரமுகர்கள்
ராடான் மீடியாவொர்க்ஸ்

ராடான் மீடியாவொர்க்ஸ் என்பது 1999ஆம் ஆண்டு முதல் நடிகை ராதிகா தலைமையில் இயங்கும் ஒரு மகிழ்கலை தயாரிப்பு நிறுவனம் ஆகும். இதன் தலைமையிடம் சென்னை தமிழ்நாட்டில் அமைந்துள்ளது. இதன் செயல்பாட்டு இயக்குனராக நடிகரும் ராதிகாவின் கணவருமான சரத்குமார் உள்ளார்.

இந்த நிறுவனம் 1994ஆம் ஆண்டு தனி ஒரு நிறுவனமாக ஆரம்பிக்கப்பட்டு 1999ஆம் ஆண்டு ஒரு பொழுதுபோக்கு தயாரிப்பு நிறுவனமாக செயல்படுத்தப்பட்டது. இந்த தயாரிப்பு நிறுவனம் மூலம் முதலில் தயாரிக்கப்பட்ட தொடர் பாலைவனப்புயல் இந்த தொடர் ஜெயா தொலைக்காட்சியில் ஒளிபரப்பானது. இந்த தொடரில் ராதிகா கதாநாயகியாக நடித்துள்ளார். அதை தொடர்ந்து சித்தி, அண்ணாமலை, செல்வி போன்ற பல தமிழ் தொடர்கள் மற்றும் தெலுங்கு, கன்னடம் மற்றும் மலையாள மொழிகளில் பல தொடர்களை தயாரித்து ஒளிபரப்பு செய்து வருகின்றது.

தொடர்கள்

வெளி இணைப்புகள்
  அதிகாரப்பூர்வ வலைத்தளம்

தமிழ்நாட்டுத் தொலைக்காட்சி தயாரிப்பு நிறுவனங்கள்
ஏ. கே. டி மெட்ரிகுலேசன் மேல்நிலைப் பள்ளி

ஏ.கே.டி. அகாடமி மெட்ரிகுலேஷன் மேல்நிலைப்பள்ளி கள்ளக்குறிச்சி பகுதியில் அமைந்துள்ளது. இந்த பள்ளி 1990 இல் தொடங்கப்பட்டது.

படகாட்சிகள்

இருப்பிடம் 
ஏ.கே.டி. அகாடமி வளாகம்   பரப்பளவில் அமைந்துள்ளது. இப்பள்ளி கள்ளக்குறிச்சி மாவட்டத்திலிருந்து 2 கிலோமீட்டர் தொலைவில் சேலம் - சென்னை தேசிய நெடுஞ்சாலையில் அமைந்துள்ளது (விழுப்புரத்திலிருந்து 72 கி.மீ.), தமிழ்நாடு, இந்தியா.

ஏ.கே.டி.யின் கீழ் உள்ள நிறுவனங்கள் 

 ஏ.கே.டி. அகாடமி மெட்ரிகுலேஷன் மேல்நிலைப்பள்ளி,
 ஏ.கே.டி. நினைவு வித்யா சாகேத் மூத்த மேல்நிலைப்பள்ளி (சி.பி.எஸ்.இ),
 ஏ.கே.டி. நினைவு பள்ளி (மாநில வாரியம் {இ / த}),
 ஏ.கே.டி. நினைவு பொறியியல் மற்றும் தொழில்நுட்ப கல்லூரி,
 ஏ.கே.டி. ஆசிரியர் பயிற்சி நிறுவனம்,
 ஏ.கே.டி. பி.எட்., எம்.எட்., கல்லூரி,
 ஏ.கே.டி. பாலிடெக்னிக் கல்லூரி,
 ஏ.கே.டி. ஐஐடி-நீட் அகாடமி

கல்வி சாதனைகள் 
10 வது மெட்ரிகுலேஷன்

 1996 - 1997 - விழுப்புரம் மாவட்டத்தில் முதல் 1024/1100 மற்றும்  இரண்டாவது 1009/1100 இடம்.
 1998 - 1999 - விழுப்புரம் மாவட்டத்தில் முதல் இடம் 1020/1100.
 2006 - 2007  - விழுப்புரம் மாவட்டத்தில் முதல் 1056/1100 மற்றும்  இரண்டாவது 1048/1100 இடம்.

12 வது உயர்நிலை

 2003 - 2004 - விழுப்புரம் மாவட்டத்தில் முதல் இடம்  1170/1200 ( ராஜேஷ்) மற்றும்  இரண்டாவது 1155/1200 இடம்.
 2004 - 2005 -  விழுப்புரம் மாவட்டத்தில் முதல் இடம் 1164/1200
 2005 - 2006 - விழுப்புரம் மாவட்டத்தில் மூன்றாவது 1152/1200 (ஆர்.அரவிந்த்குமார்) மற்றும் நான்காவது 1150/1200 (ஆர்.ரவி சந்திரன்) இடம்.
 2006 - 2007 - விழுப்புரம் மாவட்டத்தில்  முதல் 1177/1200 (மாநில தரவரிசையில்  5 வது இடம் )* மற்றும் மாவட்டளவில் இரண்டாவது 1163/1200 இடம்.
 2007 - 2008 - விழுப்புரம் மாவட்டத்தில் முதலிடம் 1179/1200 (மாநில தரவரிசையில்  4 வது இடம்  ) (ஹரிநிவாஸ்.வி).

தமிழ்நாட்டிலுள்ள பதின்மப் பள்ளிகள்
கள்ளக்குறிச்சி மாவட்டத்திலுள்ள பள்ளிகள்
கிருஷ்ணா (தொலைக்காட்சி நடிகர்)

கிருஷ்ணா (Krishna) இவர் தமிழ் நடிகரும்,மாதிரி  நடிகருமாவார். இவர் 2003ஆம் ஆண்டு முதல் சஹானா (2003), சிதம்பர ரகசியம் (2004-2005), செல்வி (2005), தெய்வமகள் (2013-2018) போன்ற பல தொலைக்காட்சி தொடர்களில் நடித்துள்ளார். 2013ஆம் ஆண்டு தெய்வமகள் என்ற தொடரில் நடித்ததன் மூலம் மிகவும் பிரபலமான நடிகர் ஆனார்.

ஆரம்பகால வாழ்க்கை

கிருஷ்ணா ஆகத்து 1, 1981  இல் தமிழ்நாட்டில் சென்னையில் ரகுநந்தன் மற்றும் நளினி ஆகியோருக்கு மகனாக பிறந்தார். இவரது பெற்றோர் இவரது சிறுவயதிலேயே புதுடில்லிக்கு குடிபெயர்ந்தனர். இவர் தனது பள்ளி படிப்பையும், கல்லூரி படிப்பையும் புதுதில்லியில் மேற்கொண்டார்.

திரைப்பட வாழ்க்கை

தனது நடிப்பின் மீது கொண்ட காதலால் சென்னைக்கு நகர்ந்தார். இயக்குநர் சிகரம் பாலச்சந்தர் இயக்கிய சஹானா என்ற தொடரில் கதாநாயகனாக 2003ஆம் ஆண்டு அறிமுகமானார். இந்த தொடர் 1985 இல் வெளியான சிந்து பைரவி என்ற திரைப்படத்தின் தொடர்ச்சியாக எடுக்கப்பட்டுள்ளது.

அதை தொடர்ந்து சிதம்பர ரகசியம் என்ற மர்மத்தொடரிலும் 2005ஆம் ஆண்டு நடிகை ராதிகா சரத்குமார் தயாரித்து நடித்த செல்வி என்ற தொடரிலும் நடித்தார். இந்தத் தொடர்கள் சன் தொலைக்காட்சியில் ஒளிபரப்பானது. 2004ஆம் ஆண்டு நடிகர் கமல்ஹாசன் நடித்த வசூல்ராஜா எம்.பி.பி.எஸ் என்ற திரைப்படத்தில் நடிக்க வாய்ப்பு கிடைத்தது ஆனால் சர்தர்ப்ப சூழ்நிலையால் அந்த திரைபபடத்தில் நடிக்க முடியமால் போனது. அதை தொடர்ந்து 2006இல் இயக்குநர் சரண் இயக்கிய இதயத்திருடன் என்ற திரைபபடம் மூலம் திரைபடத்துறைக்கு அறிமுகமானார்.

இதை தொடர்ந்து ஈரம் (2009), ஆனந்தபுரத்து வீடு (2010) போன்ற திரைப்படங்களில் நடித்து வந்தார். 2013ஆம் ஆண்டில் சன் தொலைக்காட்சியில் தெய்வமகள் என்ற த் தொடரில் பிரகாஷ் என்ற கதாபாத்திரத்தில் நடித்தார். இவருக்கு ஜோடியாக வாணி போஜன் நடித்திருந்தார். இந்த தொடர் மிகவும் வெற்றி அடைந்தது. சிறந்த ஜோடி, சிறந்த கதாநாயகன் போன்ற விருதுகளையும் சன் குடும்ப விருதுகளில் வென்றுள்ளார்.

தனிப்பட்ட வாழ்க்கை
இவர் 2010ஆம் ஆண்டு ஆனந்தபுரத்து வீடு என்ற திரைபபடத்தில் நடிகை சாயா சிங்  உடன் இணைத்து நடிக்கும் பொது இருவரும் காதலித்து வந்தனர். 2012ஆம் ஆண்டு இருவரும் திருமணம் செய்து கொண்டனர்.

தொடர்கள்

திரைப்படங்கள்

மேற்கோள்கள்

புற இணைப்புகள் 

1981 பிறப்புகள்
வாழும் நபர்கள்
சென்னை நடிகர்கள்
தமிழ்த் தொலைக்காட்சி நடிகர்கள்
தமிழ்த் திரைப்பட நடிகர்கள்
தமிழ்நாட்டு தொலைக்காட்சி பிரமுகர்கள்
தெலுங்கு தொலைக்காட்சி நடிகர்கள்
நானக் சிங்

நானக் சிங் (ஆங்கிலம்: Nanak Singh) பிறப்பு: 1897 சூலை 4 - இறப்பு: 1971 டிசம்பர் 28 ) 'ஹன்ஸ்ராஜ்' என்ற பெயரில் பிறந்த இவர் ஒரு இந்திய கவிஞரும், பாடலாசிரியரும் மற்றும் பஞ்சாபி மொழியின் புதின ஆசிரியரும் ஆவார். இந்தியாவின் சுதந்திர இயக்கத்திற்கு ஆதரவாக அவரது இலக்கியப் படைப்புகள் ஆங்கிலேயர்கள் அவரைக் கைது செய்ய வழிவகுத்தன. அவர் இலக்கியப் பாராட்டைப் பெற்ற பல புதினங்களை வெளியிட்டுள்ளார்.

ஆரம்பகால வாழ்க்கை 

பாக்கித்தானின் ஜீலம் மாவட்டத்தில் ஏழை பஞ்சாபி இந்து குடும்பத்தில் 'ஹன்ஸ் ராஜ்' என்ற பெயரில் நானக் சிங் பிறந்தார். பின்னர் அவர் சீக்கிய மதத்தை ஏற்றுக்கொண்ட பிறகு தனது பெயரை நானக் சிங் என்று மாற்றினார். அவர் முறையான கல்வியைப் பெறவில்லை என்றாலும், வரலாற்று நிகழ்வுகள் குறித்த வசனங்களை சிறு வயதிலேயே எழுதத் தொடங்கினார். பின்னர், குருத்வாரா சீர்திருத்த இயக்கத்தில் சேர சீக்கியர்களை ஊக்குவித்ததில், அதற்கான பக்திப் பாடல்களை சிங் எழுதத் தொடங்கினார். 1918 ஆம் ஆண்டில், அவர் தனது முதல் புத்தகமான சத்குரு மெக்மாவை எழுதினார். அதில் சீக்கிய குருக்களைப் புகழ்ந்து பாடும் பாடல்கள் இருந்தன. இது அவரது வணிக ரீதியாக வெற்றிகரமான முதல் இலக்கியப் படைப்பாகக் கருதப்படுகிறது.

இந்திய சுதந்திர இயக்கம் 

1919 ஏப்ரல் 13, அன்று, அமிர்தசரசில் வைசாக்கி (பஞ்சாபி புத்தாண்டு) நாளில் ஜலியன்வாலா பாக் படுகொலை என அறியப்பட்ட அமைதியான பேரணியில் பங்கேற்றவர்களில் 379 பேர் பிரித்தன் துருப்புக்கள் சுட்டுக் கொல்லப்பட்டனர். படுகொலையில் கொல்லப்பட்ட இரண்டு நண்பர்களுடன் சிங் இருந்தார். இந்த சம்பவம் காலனித்துவ ஆட்சியை கேலி செய்து கோமெய்னி விசயன்ஸ் - ப்ளடி வைசாக்கி (பஞ்சாபி புத்தாண்டு) என்ற ஒரு காவியக் கவிதையை எழுதத் தூண்டியது. அவரது ஆத்திரமூட்டும் வெளியீடு குறித்து பிரித்தன் அரசு கவலைப்பட்டு புத்தகத்தை தடை செய்தது.

அகாலி இயக்கத்தில் சேர்ந்து இந்தியாவின் சுதந்திரப் போராட்டத்தில் சிங் பங்கேற்றார். அகாலி இதழ்களின் ஆசிரியரானார். இதை பிரித்தன் அரசு கவனித்து வந்தது. சட்டவிரோத அரசியல் நடவடிக்கைகளில் பங்கேற்றதாக சிங் மீது குற்றம் சாட்டப்பட்டு லாகூரின் போர்ஸ்டல் சிறைக்கு அனுப்பப்பட்டார். குரு கா பாக் மோச்சா ஆர்ப்பாட்டத்தின் போது அமைதியான சீக்கியர்கள் மீது ஆங்கிலேயர்கள் காட்டுமிராண்டித்தனத்தையும் அடக்குமுறையையும் தனது இரண்டாவது கவிதைத் தொகுப்பான ஜாக்மி தில் என்பதில் விவரித்தார். இது  1923 சனவரயில் வெளியிடப்பட்டது, இதுவும் வெளியிடப்பட்ட இரண்டு வாரங்களுக்குள் தடை செய்யப்பட்டது.

சிறையில் இருந்த காலத்தில் சிங் பல புதினங்களை எழுதினார், இதில்  குர்முகியின் சாதாரண எழுத்து முறையில் (பஞ்சாபி) 40,000 பக்கங்கள் உள்ளன.

1960 இல் பஞ்சாபின் மிக உயர்ந்த இலக்கிய விருது உட்பட பல விருதுகளுடன் அவர் பகிரங்கமாக அங்கீகரிக்கப்பட்டார். இவரது சிறந்த வரலாற்று புதினமான இக் மியான் தோ தல்வரன் ( ஒரு உறை மற்றும் இரண்டு வாள், 1959), அவருக்கு 1962 இல் இந்தியாவின் மிக உயர்ந்த இலக்கிய கௌரவமான சாகித்திய அகாதமி விருதைவென்றது .

மரபுரிமை 
1997 இல் இவரது நூற்றாண்டு விழா கொண்டாடப்பட்டது. சிங்கின் நினைவாக, இந்தியாவின் பிரதமர் இந்தர் குமார் குஜ்ரால் 1998 இல் அவரது உருவத்துடன் கூடிய ஒரு அஞ்சல் முத்திரையை வெளியிட்டார்.

குறிப்புகள் 

1971 இறப்புகள்
1897 பிறப்புகள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சாகித்திய அகாதமி விருதுகள்
சாகித்திய அகாதமி விருது பெற்றோர்
பஞ்சாபி எழுத்தாளர்கள்
பல்வந்த் கார்கி

பல்வந்த் கார்கி (ஆங்கிலம்: Balwant Gargi) (பிறப்பு: 1916 திசம்பர் 4 - இறப்பு: 2003 ஏப்ரல் 22) இவர் ஒரு பஞ்சாபி மொழி நாடக ஆசிரியரும், நாடக இயக்குநரும், புதின ஆசிரியரும், சிறுகதை எழுத்தாளரும் மற்றும் கல்வியாளருமாவார்.

ஆரம்பகால வாழ்க்கை 

1916 டிசம்பர் 4, அன்று பஞ்சாபிலுள்ள பதிந்தா மாவட்டத்தில் நீதா காண்தன் என்ற இடத்தில், 1800 ஆண்டுகள் பழமையான வரலாற்று கோபிந்த் கோட்டைக்கு அருகிலுள்ள நீதா மால் தெருவில் உள்ள ஒரு வீட்டில் பிறந்தார்.  இது இரசியா சுல்தான்  சிறையில் அடைக்கப்பட்ட புகழ் பெற்ற ஒரு இடமாகும்.  நீர்ப்பாசனத் துறையின் தலைமை எழுத்தராக இருந்த சிவ் சந்த் என்பவருக்கு இரண்டாவது மகனாவார். அவர் இந்திய மற்றும் பஞ்சாபி இலக்கிய உலகில் வரலாற்றை உருவாக்குபவரகராக மாறினார்.

கார்கி லாகூரிலுள்ள அரசு கல்லூரியில் படித்தார். பின்னர், லாகூரில் உள்ள போர்மன் கிறித்தவ கல்லூரியில் ஆங்கிலத்தில் முதுகலையும், அரசியலில் முதுகலையும் முடித்தார். அவர் காங்க்ரா பள்ளத்தாக்கிலுள்ள தனது பள்ளியில் நோரா ரிச்சர்ட் என்பவருடன் நாடகத்தையும் பயின்றார்.

நாடகங்கள் 

பல்வந்த் கார்கி, கார்கி லோகா குத், கெசுரோ, கனக் தி பல்லி, சோக்னி மகிவால், சுல்தான் ரசியா, சௌகன், மிர்சா சாகிபா மற்றும் தூனி தி ஆக் மற்றும் சிறுகதைகள் மிர்ச்சா வாலா சாத், பத்தன் தி பெர்கி மற்றும் குவாரி திசி உள்ளிட்ட பல நாடகங்களை எழுதியுள்ளார். அவரது நாடகங்கள் 12 மொழிகளில் மொழிபெயர்க்கப்பட்டுள்ள. மேலும் மாஸ்கோ, லண்டன், புது தில்லி மற்றும் அமெரிக்கா முழுவதும் உலகம் முழுவதும் நிகழ்த்தப்பட்டுள்ளன.

விருதுகள் 

கார்கிக்கு 1962 ஆம் ஆண்டில் தனது ரங் மன்ச் என்ற அவரது புத்தகத்திற்காக சாகித்திய அகாடமி விருது வழங்கப்பட்டது.  இதைத் தொடர்ந்து பத்மஸ்ரீ  (1972) விருதும் அதைத் தொடர்ந்து 1998 இல் பஞ்சாபி நாடக எழுத்துச் சங்கத்தின் சங்கீத நாடக அகாதமி விருதும்  வழங்கப்பட்டது. சாகித்திய அகாதமி மற்றும் இசை நாடக அகாதமி ஆகிய இரண்டு விருதுகளையும் வென்ற ஒரு சில கலைஞர்களில் கார்கியும் ஒருவர்.

நாடகம் மற்றும் கற்பித்தல் 

பல்வந்த் கார்கி வாஷிங்டன் பல்கலைக்கழகத்தில் இரண்டு ஆண்டுகள் (1966-67) கற்பித்தல் பணியில் இருந்தார். அங்கு அவர் ஜீன் ஹென்றி என்பவரைச் சந்தித்து பின்னர் அவர் அவரைத் திருமணம் செய்து கொண்டார். இந்த காலம் அவரது சுயசரிதை தி நேக்கட் திரியாங்கில் என்பதன் அடிப்படையாக இருந்தது.

பல்வந்த் கார்கி சண்டிகரின் பஞ்சாப் பல்கலைக்கழகத்தின் இந்திய நாடகத் துறையின் நிறுவனர்-இயக்குநராக இருந்தார். திணைக்களத்தில் உள்ள திறந்தவெளி அரங்கத்திற்கு அவரது பெயரிடப்பட்டுள்ளது. அவரது மாணவர்களில் அனுபம் கெர், கிரோன் கெர், சதீஷ் கௌசிக், பூனம் தில்லன் மற்றும் பல தற்போதைய பாலிவுட் நட்சத்திரங்கள் பலரும் உள்ளனர்.

பல ஆண்டுகளாக, கார்கி ஆர்வர்டு பல்கலைக்கழகம், வசர் கல்லூரி, மவுண்ட் கோலியோக் கல்லூரி, திரினித்தி கல்லூரி, ஹவாய் பல்கலைக்கழகம், யேல் பல்கலைக்கழகம் மற்றும் பல புகழ்பெற்ற சர்வதேச நிறுவனங்களில் ஒரு சிறப்பு வருகை பேராசிரியராக விரிவுரையாளாக கற்பித்தார்.

அவரது குழந்தைகள், மனு கார்கி மற்றும் ஜன்னத் கார்கி ஆகியோர் அமெரிக்காவில் குடியேறினர். மனு ஹாலிவுட்டில் படங்களைத் தயாரிப்பவராக உள்ளார்.

குறிப்புகள்

வெளி இணைப்புகள் 

சங்கீத நாடக அகாதமி விருது பெற்றவர்கள்
2003 இறப்புகள்
1916 பிறப்புகள்
சாகித்திய அகாதமி விருது பெற்றோர்
இலக்கியம் மற்றும் கல்வியில் பத்மசிறீ விருது பெற்றவர்கள்
பஞ்சாபி எழுத்தாளர்கள்
ஆர். பாலகிருஷ்ணன்

ஆர். பாலகிருஷ்ணன் (R. Balakrishnan) ஓர் இந்திய ஆட்சிப்பணி அலுவலரும், இந்தியவியல் மற்றும் திராவிடவியல் ஆய்வாளருமாவார். ஒடிசா மாநில கூடுதல் தலைமைச் செயலராகவும் வளர்ச்சி ஆணையராகவும் பணியாற்றி ஓய்விற்குப் பிறகு அம்மாநிலத்தின் சிறப்புத் தலைமை ஆலோசகர் பொறுப்பிலுள்ளார்.

இளமைக் காலம்
திண்டுக்கல் மாவட்டம், நத்தத்தில் 1958 இல் பிறந்தார். முதுகலை தமிழ் இலக்கியமும் இதழியல் பட்டயமும் பெற்று, பத்திரிக்கையாளராகப் பணியைத் தொடங்கினார். இந்தியக் குடிமைப்பணித் தேர்வுகளை தமிழிலேயே முதன்முதலில் எழுதி வென்ற தேர்வராக 1984 ஆம் ஆண்டு இந்திய ஆட்சிப் பணியில் தேர்வானார்.

அரசுப்பணி
பேரிடர் மேலாண்மை, தேர்தல் மேலாண்மை போன்ற பல அரசுப் பணிகளில் இந்தியா முழுவதும் பணியாற்றியுள்ளார்.

சிந்து சமவெளி ஆய்வுகள்
சென்னை ரோஜா முத்தையா நூலகத்தில் உள்ள சிந்துவெளி மையத்தின் மதிப்புறு ஆலோசகராகவும் சிந்துவெளி தொடர்பான ஆய்வுகளில் ஈடுபட்டும் வருகிறார். ஐராவதம் மகாதேவன், அஸ்கோ பார்ப்போலா போன்ற அறிஞர்கள் முன்னிலையில் தனது சிந்துவெளி ஆய்வுக் கட்டுரையை கோவை செம்மொழி மாநாட்டில் சமர்பித்தார். சிந்துவெளி ஆய்வுகளுக்காக பெரியார்-மணியம்மை பல்கலைக் கழகம் 2017-ல் கௌரவ டாக்டர் பட்டம் வழங்கியது.

வடமேற்கு இந்தியாவில் இன்றுவரை வழக்கிலுள்ள'கொற்கை,வஞ்சி,
தொண்டி வளாகத்தை' ஆய்வுலகின் கவனத்திற்கு கொண்டு வந்தார்.

நூல்கள்
 அன்புள்ள அம்மா (1991)
 சிறகுக்குள் வானம் (2012)
 சிந்துவெளிப் பண்பாட்டின் திராவிட அடித்தளம் (2016)
 நாட்டுக்குறள் (2016)
 பன்மாயக் கள்வன் (2018)
 இரண்டாம் சுற்று (2018)
 குன்றென நிமிர்ந்து நில்
 ஜர்னி ஆஃப் எ சிவிலைசேஷன்: இண்டஸ் டு வைகை (2019) (Journey of a Civilization: Indus to Vaigai)
 கடவுள் ஆயினும் ஆகுக (February 2021)
 அணி நடை எருமை ( February 2022)
 ஓர் ஏர் உழவன்( செப்டம்பர் 2022)
 ஒரு பண்பாட்டின் பயணம் சிந்து முதல் வைகை வரை (Journey of a Civilization: Indus to Vaigai நூலின் தமிழாக்கம்)

காணொளிகள்
கீழடி நாற்பது

மேற்கோள்கள்

இந்திய ஆட்சிப் பணி அலுவலர்கள்
வாழும் நபர்கள்
தமிழ் எழுத்தாளர்கள்